《宿南峰寺》
宋代·真山民

禅房花木锁深幽，借与诗人信宿留。
幡影分来半廊月，磬声敲破一林秋。
僧偏好事能青眼，佛本无心亦白头。
试问青松峰外鹤，閒边曾见几人游。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。